Document ID: 32003D0475

32003D0475
L 158/55
JURNALUL OFÍCIAL AL UNIUNII EUROPENE
DECIZIA CONSILIULUI
din 18 iunie 2003
de modificare a Deciziei 2000/604/CE a Consiliului privind componența și statutul Comitetului de politică economică
(2003/475/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 209,
având în vedere avizul Comisiei (1),
întrucât:
(1)
Articolul 272 din tratat dispune cu privire la Comitetul de politică economică.
(2)
Consiliul adoptă, la 29 septembrie 2000, Decizia 2000/604/CE privind componența și statutul Comitetului de politică economică (2).
(3)
Acest statut a permis Comitetului să funcționeze în mod corespunzător până în prezent.
(4)
Urmare deciziei luate de către șefii de stat sau de guvern la Consiliul European de la Copenhaga din decembrie 2002, 10 noi membri au semnat, la 16 aprilie 2003, un tratat de aderare la Uniunea Europeană și urmează să adere la Uniunea Europeană la 1 mai 2004.
(5)
Comitetul de politică economică trebuie să lucreze în continuare în mod eficient după extindere.
(6)
Componența și statutul Comitetului de politică economică trebuie modificate în consecință,
DECIDE:
Articolul 1
Decizia 2000/604/CE se modifică după cum urmează:
(a)
motivul 14 este înlocuit de următorul text:
„(14)
Statele membre, Comisia și Banca Centrală Europeană trebuie să fie reprezentate corespunzător în Comitet. Fiecare trebuie să desemneze doi membri.”;
(b)
anexa este înlocuită de anexa la prezenta decizie.
Articolul 2
Prezenta decizie intră în vigoare la 1 iulie 2003.
Adoptată la Luxemburg, 18 iunie 2003.

Labels: 11
9
19
15